**Hvem:** Marianne Knudsen

**Innstilt som:** Leder

**Kommer fra:** NHFU Trøndelag

**Alder:** 20 år

**Bor:** Trondheim

**Tekst:** Hei! Jeg heter Marianne Knudsen, jeg er 20 år og kommer fra Trondheim. Jeg studerer sosiologi på Dragvoll og når jeg ikke bruker tid på organisasjonsarbeid eller studier så pleier jeg å være med familien min eller vennene mine. Jeg er også veldig glad i å reise, selvom det blir lite av det nå. Mitt engasjement i NHFU startet da jeg var rundt 15 år og var med på å starte opp NHFU Trøndelag. Etterhvert ble jeg en del av NHFUs daværende interimstyret, før jeg ble valgt inn i sentralstyret der jeg har vært nestleder siden høsten 2016. Jeg har så og si viet hele min ungdomstid til NHFU og det er ikke uten grunn. NHFU er en banebrytende organisasjon med et stort oppdrag om å kjempe vår tids viktigste likestillingskamp. Vi har også de kuleste og klokeste medlemmene! ❤ ☺

Derfor ville det være meg en ære å få kunne bidra til å gjøre NHFU til en enda sterkere, tydeligere og synlig organisasjon, som bidrar til å bryte ned samfunnsskapte barrierer og er en stemme mot diskriminering og for mangfold!

**Hvem:** Gabriel Wilhelmsen Hoff

**Innstilt som:** 1. nestleder

**Kommer fra:** NHFU Øst

**Alder:** 24 år

**Bor:** Drøbak

**Tekst:** 24 år og bor i Drøbak. Gikk 3 år på medier og kommunikasjon + 1 år påbygg på VGS. Har gått en halv bachelorgrad på OsloMet i offentlig administrasjon og ledelse, med emner innen ledelse, organisasjon, arbeidsrett og forvaltningsrett. Jeg er født med Duchennes muskeldystrofi og har i den sammenheng vært brukerstemme på Frambu senter for sjeldne diagnoser. I tillegg har jeg tatt oppdrag for sykehuset i Telemark og delt av egne erfaringer med diagnosen ved et par anledninger.

Ble medlem av NHFU i 2016. Har bakgrunn som styremedlem, nestleder og leder av NHFU

Øst + 2. nestleder sentralstyre i perioden 2018 - 2020. I NHFU har jeg vært med på større og mindre arrangementer. Har deltatt på møter med politikere og blant annet representert NHFU sammen med NHF på høring i Stortinget og vært tilstede når statsbudsjettet har blitt offentliggjort. Jeg har bidratt med leserinnlegg der et av dem endte med et møte med tidligere arbeidsminister Anniken Hauglie i NHFU sine lokaler i Oslo.

Organisasjonserfaring/ Politisk erfaring utenfor NHFU:

2. vara i sentralstyret til Foreningen for muskelsyke for et år fra juni 2020 - juni 2021. Har vært medlem av FFM og ungdomsorganisasjonen FFMU i flere år, men ikke veldig aktiv.

Andre opplysninger som kan være relevante:

For tiden er jeg ikke aktiv med studier eller jobb, har mye kapasitet til å jobbe med

interessepolitikk og organisasjonsarbeid for NHFU.

**Hvem:** Nikita Amber Abbas

**Innstilt som:** 2. nestleder

**Kommer fra:** NHFU Oslo

**Alder:** 19 år

**Bor:** Oslo

**Hvem:** Mia Larsen Sveberg

**Innstilt som:** Styremedlem

**Kommer fra:** NHFU Trøndelag

**Alder:** 22 år

**Bor:** Verdal

**Tekst:** Mitt navn er Mia Larsen Sveberg, 22 år fra Verdal og studerer nå siste året Faglærer i musikk på Nord Universitet. Det vil si at jeg snart kan kalle meg en musikklærer. Jeg har ikke lange løpet inn i NHFU, men allerede på mitt første arrangement i fjor følte jeg meg velkommen og ønsket. Dette ga meg mere energi og ga meg lysten til å være med å bidra mere inn til organisasjonen.

Selv om jeg ikke har hatt lang tid i organisasjonen starter jeg ikke med blanke ark. Jeg har vært aktiv i organisasjons livet, interessepolitikken og festivalbransjen i mange år. Sittet som leder i elevrådet, fylkesstyret i Elevorganisasjonen i flere perioder. Nestleder i Studentrådet og nestleder for studentorganisasjonen i Trøndelag i to perioder. Jeg har også sittet i Arbeidsutvalget i Pedagogstudentene på nasjonalt nivå som er datter organisasjonen til utdanningsforbundet for lærer og barnehagelærerstudenter i Norge. Ellers har jeg også jobbet med flere små og store festivaler hvor jeg har hatt en sentral rolle som blant annet tilgjengelighetsansvarlig.

Jeg vet mange av dere ikke kjenner til meg fra før, men at dere kan se på meg som en verdig kandidat og en god bidragsyter inn til styret. Jeg har veldig lyst til å bruke mine neste to år på organisasjonen og tror jeg kan være med å bidra positivt inn til gruppa.

**Hvem:** Isak Tornes

**Innstilt som:** Styremedlem

**Kommer fra:** NHFU Sørvest

**Alder:** 19 år

**Bor:** Stavanger

**Tekst:** Jeg heter Isak. Jeg er glad for muligheten til å bidra i sentralstyret til NHFU. Jeg er opptatt av at funksjonshemmede skal kunne leve likestilte og frie liv. Jeg er ennå ung og jeg kan være med i mange år fremover. Jeg har god arbeidskapasitet og jeg er svært motivert for arbeidet.
Jeg gleder meg til å se deg på Landsmøtet og jeg ønsker deg et godt valg. Vel møtt!

**Hvem:** Alexander Petersen

**Innstilt som:** Styremedlem

**Kommer fra:** NHFU Sørvest

**Alder:** 28 år

**Bor:** Bergen

**Hvem:** Mathias Halvorsen

**Innstilt som:** 1. vara

**Kommer fra:** NHFU Nord Norge

**Alder:** 22 år

**Bor:** Tromsø

**Hvem:** Maria Puenchir

**Innstilt som:** 2. vara

**Kommer fra:** NHFU Trøndelag

**Alder:** 28 år

**Bor:** Trondheim